http://www.loc.gov/mods/v3 http://www.loc.gov/standards/mods/v3/mods-3-2.xsd
Synchronizácia hospodárskeho vývoja členských krajín v podmienkach menovej integrácie
Problematikou vplyvu menovej integrácie na ekonomický cyklus sa zaoberalo už mnoho ekonómov a bolo vyslovených veľa hypotéz. V príspevku sa autorka sa pokúsila priblížiť dve z nich, a to hypotézu endogenity a hypotézu špecializácie. Menová integrácia vedie ku zvýšeniu vzájomného obchodu medzi krajinami používajúcimi spoločnú menu a následne k vyššej korelácii hospodárskych cyklov týchto krajín. Výsledky ukazujú, že menová integrácia zvyšuje rozsah vzájomného obchodu krajín v rozmedzí od 13 percent až po trojnásobok pôvodného objemu. Zároveň sa zvyšuje synchronizácia ekonomických cyklov členských krajín, pričom najväčšiu koreláciu šokov je možné vidieť medzi krajinami tvoriacimi tzv. jadro menovej únie, t.j. Nemeckom, Francúzkom, Belgickom, Holandskom a Rakúskom. Výsledky testovania hypotézy špecializácie sa do značnej miery líšia a nepotvrdzujú jednoznačne jej platnosť.